Referat fra sentralstyremøte 2015-10-22

'''Sentralstyremøte 22. oktober 2015 klokken 21.30'''

mumble.youngpirates.eu | #1

Tilstede: Tale Haukbjørk Østrådal, Øystein Middelthun, Gorm Hanssen, Anders Kleppe, Adrian Tveito Ingebrigtsen, Thomas Gramstad

Fraværende: Manuel Lains (meldt forfall), Daniel Davidsen

Møteleder: Tale Haukbjørk Østrådal

Referent: Anders Kleppe

Godkjenning av innkalling og agenda
Møtet ble innkalt med automatisk innkalling. Alle er kjempefornøyd med hvordan det fungerer.

[Enstemmig godkjent]

Godkjenning av referat fra styremøte 15.10.2015
https://wiki.piratpartiet.no/index.php?title=Referat_fra_sentralstyrem%C3%B8te_2015-10-15

Kommaene i referatet er veldig fine. Designet og tegnet av Øystein. Det ser ut som et referat.

[Enstemmig godkjent]

Medlemssystemprosjekt
Etter 37 mails hadde utviklerne et lunsjmøte på onsdag (21. oktober), og vi har nå to pirater som er med på å kode. De har diskutert hva som trengs i systemet, og automatikk i innmelding er av høy prioritet.

De skal ha nytt møte på kontoret på mandag, men ikke om servere, bare med funksjonalitet i medlemssystemet.

Tale pirker litt på reglement fra Datatilsynet. Anders har snakket med Datatilsynet, og vi har visstnok ingen krav til konsesjoner ennå. Det er imidlertid enkelt å få innen medlemssystemet er i gang.

Nettsensur / DNS-Server
Øystein og Adrian hadde møte med leverandør 2. Vi forventer et tilbud innen veldig kort tid. Sannsynligvis før neste styremøte. Tobias og Øystein diskuterer behov og alternative løsninger i tiden fremover for å lage en mer detaljert behovsanalyse for prosjektet.

Kontiki 2
http://kontiki2.com

Galningene på ekspedisjonen har fått med et Piratpartiflagg som skal flagges i masten. Ærbødig overlevert av Øystein til Håkon før Håkons avreise fra Norge.

Underslagssaken
Status henvendelse om klage til politiet på underslagssaken: Vi har fått alle dokumenter som er relevante for regnskapet, og Anders skal snakke med revisor. Deretter får vi ny regnskapsfører ASAP så det ENDELIG blir orden i papirene (så langt det lar seg gjøre). Anders skal også spørre sekretariatet hos Statsadvokaten hva vi har lov til å spørre om av informasjon også, mens vi venter på et eventuelt svar på klagen på henleggelsen.